CELEX: 62008CN0066
Language: da
Date: 2008-02-18 00:00:00
Title: Sag C-66/08: Anmodning om præjudiciel afgørelse indgivet af Oberlandesgericht Stuttgart (Tyskland) den 18. februar 2008 — Straffesag mod Szymon Kozlowski

26.4.2008   
            
            
               DA
            
            
               Den Europæiske Unions Tidende
            
            
               C 107/18
            
         Anmodning om præjudiciel afgørelse indgivet af Oberlandesgericht Stuttgart (Tyskland) den 18. februar 2008 — Straffesag mod Szymon Kozlowski
   (Sag C-66/08)
   (2008/C 107/28)
   Processprog: tysk
   Den forelæggende ret
   Oberlandesgericht Stuttgart
   Part i straffesagen
   Szymon Kozlowski
   Præjudicielle spørgsmål
   
               1)
            
            
               Kan en antagelse om, at en person har »bopæl« eller »opholder sig« i en medlemsstat som omhandlet i artikel 4, nr. 6, i Rådets rammeafgørelse 2002/584/RIA af 13. juni 2002 om den europæiske arrestordre og om procedurerne for overgivelse mellem medlemsstaterne (1), ikke opretholdes, såfremt den berørte person:
               
                           a)
                        
                        
                           ikke uden afbrydelse har opholdt sig i den pågældende medlemsstat
                        
                     
                           b)
                        
                        
                           ikke opholder sig i medlemsstaten på grundlag af en opholdsret
                        
                     
                           c)
                        
                        
                           udøver kriminel virksomhed i den pågældende medlemsstat og/eller
                        
                     
                           d)
                        
                        
                           er fængslet i den pågældende medlemsstat?
                        
                     
         
               2)
            
            
               Er en gennemførelse af artikel 4, nr. 6, i rammeafgørelsen om den europæiske arrestordre, således at udlevering af en medlemsstats egne statsborgere til fuldbyrdelse af straf mod deres vilje altid er ulovlig, hvorimod statsborgere fra andre medlemsstater efter myndighedernes skøn kan udleveres mod deres vilje, forenelig med unionsretten, navnlig med princippet om forbud mod forskelsbehandling og om unionsborgerskab i medfør artikel 6, stk. 1, EU, sammenholdt med artikel 12 EF og 17 EF ff., og i bekræftende fald, skal de nævnte principper i det mindste tages i betragtning ved udøvelsen af dette skøn?
            
         
      (1)  EFT L 190, s. 1.